**Kære forældre til børn i 2.- 4.klasse**

Så er vi klar til et nyt spejderhalvår med spændende, sjove og hyggelige aktiviteter for spejderne i 2.- 4. klasse.

De fleste gange mødes vi ved Missionshuset, hvor vi har vores lokaler i kælderen. Vi er dog rigtig meget ude, så husk at sende udetøj med efter vejret.


Alle der har lyst til at se om spejder er noget for dem, er velkomne til opstartsmøde torsdag d. 20. august. Vi mødes på græsarealet bag Missionshuset kl. 18.00 og slutter samme sted kl. 19.30. Husk tøj efter vejret.

Vi glæder os til et aktivt halvår sammen med en masse friske og dejlige børn. I efteråret vil vi arbejde med **spejderfærdigheder** og mærkerne **”Flokken**” og ”**Opdagelse**”.

**Tørklædemærket**: Som spejder kan man tage en række special-mærker, bl.a. tørklædemærket. Det indebærer at man skal bære sit tørklæde i 365 dage. Vi har besluttet at alle børn, kan tage tørklædemærket, hvis de har lyst og at forældrene er indforstået. Vi har vedhæftet de udførlige regler til programmet. Vi begynder tørklædemærket den 27. august.

**COVID19**: Vi følger selvfølgelig myndighedernes anbefalinger mht. forholdsregler i forhold til COVID19, og KFUM organisationen guider også løbende spejdergrupper i forhold til hvordan vi kan gennemføre spejderaktiviteter under disse rammer. Med disse forhold kan der ske ændringer i programmet – men vi håber vi kan holde fast i spejderaktiviteterne i dette efterår.

Hilsen Maja, Rikke, Linda og Margrethe



Kontakt nr.

Margrethe – 28604840

Rikke – 22512027

Linda – 22128318

Adresser:


Missionshuset – Søndermarksgade 12, Ans

Trekanten – Gudenåvej 16, Ans

Ans Søbred – indkørsel fra Søgade, Ans

Program efteråret 2020

|  |  |  |
| --- | --- | --- |
| Dato/hvad | Sted | Husk |
| 20. august  Opstartsmøde – ”Flokken” | Missionshuset  kl. 18.00-19.30 | Vi er ude – tøj efter vejret  (Fællesnævner udleveres) |
| 27. august  Spejderfærdigheder – dolke-, økse- og bålbevis | Missionshuset  kl. 18.00-19.30 | Vi er ude – tøj efter vejret |
| 3. september  Spejderfærdigheder – dolke-, økse- og bålbevis | Missionshuset  kl. 18.00-19.30 | Vi er ude – tøj efter vejret |
| 10. september  ”Flokken” - bålbevis | Trekanten  kl. 18.00-19.30 | Vi er ude – tøj efter vejret |
| 17. september  ”Flokken” – vi forbereder Blicherdysten | Missionshuset  kl. 18.00-19.30 | Vi er ude – tøj efter vejret |
| 20. september  Blicherdysten – spejderløb med andre spejdergrupper i Gl. Kjellerup Kommune | Ved Thorning  9 - 14 | Info følger |
| 24. september  Halvmånemøde | Bålhuset ved Ans søbred  kl. 18.00-19.30 | Vi er ude – tøj efter vejret |
| 1.oktober  ”Opdagelse” - Sanserne | Missionshuset  kl. 18.00-19.30 | Vi er ude – tøj efter vejret |
| 8. oktober  ”Opdagelse” – vi går på opdagelse ved Alling sø og oplever skumring uden lommelygter | Vi mødes ved Långawten 12  Kl. 18.00-20.00 | Vi er ude – tøj efter vejret  + drikkedunk |
| 15. oktober  EFTERÅRSFERIE |  |  |
| 22. oktober  Forberedelse af BUSK | Missionshuset  kl. 18.00-19.30 | Kirken ansvarlig |
| 25. oktober  Vi deltager i BUSK gudstjeneste | Ans kirke  10.30-11.30 |  |
| 29. oktober  ”Opdagelse” - førstehjælp | Missionshuset  kl. 18.00-19.30 |  |
| 5. november  Aflyst pga. weekendtur |  |  |
| 6-8. november  Weekendtur til Trekanten | Fredag kl. 17.30 – søndag kl. 11.00 | Information følger |
| 12. november  ”Opdagelse” - løb | Missionshuset  kl. 18.00-19.30 | Vi er ude – tøj efter vejret |
| 19. november  På ”Opdagelse” i Højbjerg kirke | Information følger  kl. 18.00-19.30 | Vi er ude – tøj efter vejret  (Fællesnævner udleveres) |
| 26. november  Juleafslutning – banko, hygge, udlevering af mærker | Missionshuset  kl. 18.00-19.30 |  |
| 28. november  Juletur for hele familien | Trekanten  10-12 | Info følger |
| 23. januar 2020  Generalforsamling + spejderhygge for hele familien | Trekanten  10-12 | Info følger |



**Hvornår skal du bære dit tørklæde?**

Spejdertørklædet skal **altid**bæres synligt, 365 ud af 400 dage – også til f.eks. barnedåb, eksamen, på arbejdet eller i skolen.  
Tørklædet skal bæres rundt om halsen, og være bundet som et spejdertørklæde. Dette betyder, at man f.eks. ikke kan bruge sit tørklæde som hårbånd eller butterfly – medmindre man samtidigt også har et tørklæde på rundt om halsen.

**Hvornår behøver du ikke bære dit tørklæde?**

Der er et par situationer, hvor du må undlade at bære dit spejdertørklæde:

* Når du sover.
* Når du er i bad eller er i vand (i svømmehallen, på stranden).
* Hvis du er i en situation, hvor det påkræves, at du bærer en type påklædning eller uniform, som ikke tillader, at du har spejdertørklæde på.  
  Fx i diverse sportsgrene, militæret eller som medarbejder i et supermarked.
* Hvis der er en sikkerhedsrisiko ved at have tørklædet på.
* Hvis du vælger at bruge 1 af dine i alt 35 bufferdage.

Helt generelt skal du være bevidst om, at du har et spejdertørklæde på og du bør tænke over, hvilke signaler du sender i samme ombæring. Husk, at du repræsenterer Spejder-bevægelsen når du har dit tørklæde på.